OpenLLM-France/wikimedia huggingface dataset:
# Dissolució sobresaturada

Una dissolució sobresaturada és una dissolució amb una concentració de solut superior a la solubilitat per a una determinada temperatura i pressió.
En refredar una dissolució concentrada a elevada temperatura, en certs casos, s'arriba i se sobrepassa la condició de dissolució saturada i s'arriba a la temperatura ambient sense que hagi precipitat l'excés de substància dissolta determinat per la diferència de solubilitat. Tot el solut està dissolt, però una certa proporció d'ell es troba en forma inestable i basta un petit canvi (remenar la dissolució, afegir un petit cristall de solut...) perquè l'excés dissolt precipiti bruscament amb despreniment de la calor de dissolució.

## Exemples

L'aigua carbonatada és un bon exemple de dissolució sobresaturada de diòxid de carboni en l'aigua. Si s'augmenta la pressió dins l'ampolla, més diòxid de carboni pot dissoldre's en l'aigua que a la pressió atmosfèrica. Quan l'ampolla s'obri a la pressió atmosfèrica, el diòxid de carboni escapa molt lentament des del líquid sobresaturat, de manera que la dissolució segueix essent sobresaturada. Aquest procés pot ser accelerat per la presència de llocs de nucleació de la dissolució, com bombolles petites, causades per agitar l'ampolla, o un altre solut, com la pols de sucre o de zinc. L'erupció de la Coca-Cola Light i Mentos és un exemple extrem.

## Referències

* ↑ Babor, J.A.; Ibarz, J. Química General Moderna (en castellà). 8a ed.. Barcelona: Marín, 1979. ISBN 84-7102-997-9.
# Saint-Jean-du-Doigt

Saint-Jean-du-Doigt (en bretó Sant-Yann-ar-Biz) és un municipi francès, situat a la regió de Bretanya, al departament de Finisterre. L'any 2006 tenia 636 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 865 | 818 | 688 | 656 | 661 | 628 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Hervé Quéméner | |
# Primer Aixecament Serbi

El Primer Aixecament Serbi va ser un aixecament dels serbis contra els otomans a Belgrad i els seus voltants entre el 14 de febrer de 1804 i el 7 d'octubre de 1813 després de més de tres-cents anys d'ocupació otomana. Va començar com una revolta local contra Dahisar, i va esdevenir la primera fase de la revolució sèrbia.
En una clàusula del tractat de Bucarest, els otomans van acordar concedir amnistia general als participants de la insurrecció, però tan bon punt es va tornar a imposar el domini turc a Sèrbia, els pobles van ser cremats i milers van ser esclavitzats. Belgrad es va convertir en un escenari de venjança brutal, el 17 d'octubre de 1813, en un sol dia, 1.800 dones i nens van ser venuts com a esclaus. També es van produir diferents actes de violència i confiscació de béns de persones. Els serbis i els albanesos islamitzats van participar especialment en aquestes accions.
L'aixecament va ser el precursor del Segon Aixecament Serbi del 1815, que finalment va conduir a la creació de la Sèrbia moderna.

## Referències

* ↑ Judah, T. The Serbs: History, Myth, and the Destruction of Yugoslavia (en anglès). Yale University Press, 1997, p. 188. ISBN 978-0-300-07113-9.
* ↑ Ković, Miloš. Velike sile i Srbi (en serbian). Belgrade: Catena Mundi, 2021, p. 219. ISBN 978-86-6343-163-8.
# NetBeans

NetBeans és un entorn de desenvolupament integrat de codi obert, lliure i gratuït, fet principalment per al llenguatge de programació Java. Existeix a més un nombre important de mòduls per estendre'l.
NetBeans és un projecte de gran èxit amb una gran base d'usuaris, una comunitat en constant creixement i amb prop de 100 socis a tot el món. Encara que la primera versió va ser escrita en C++ orientada a Unix, com un projecte d'estudiants anomenant-se Xelfi (Delfi per uniX), posteriorment, ja va ser reescrit a Java. En el 1999 va ser adquirit per Sun MicroSystems i va fundar el projecte el juny de l'any 2000 ja concebut com IDE, continua sent-ne el patrocinador principal.
La plataforma NetBeans permet desenvolupar les aplicacions a partir d'un conjunt de components de programari anomenats mòduls. Un mòdul és un arxiu Java que conté classes java escrites per interaccionar amb les API de NetBeans i un arxiu especial, el manifest file, que ho identifica com a mòdul. Les aplicacions construïdes a partir de mòduls es poden estendre agregant-li nous mòduls. Aquesta modularitat facilita el desenvolupament de programari entre diversos programadors, simplificant enormement la creació de grans programes de forma distribuïda.

## Referències

* ↑ «NetBeans IDE Dual License Header and License Notice» (en anglès). netbeans.org. Arxivat de l'original el 2019-11-02. [Consulta: 11 juliol 2015].
* ↑ «Happy Birthday NetBeans -- interview with Jaroslav "Yarda" Tulach» (en anglès). Arxivat de l'original el 17 de maig 2008. [Consulta: 7 novembre 2015].
* ↑ «A Brief History of NetBeans» (en anglès). netbeans.org. Arxivat de l'original el 2013-08-31. [Consulta: 11 juliol 2015].
* ↑ «NetBeans Release Roadmap (mapa de versions del Netbeans)» (en anglès). netbeans.org. [Consulta: 11 juliol 2015].

## Enllaços externs

* NetBeans - Lloc web oficial
* Blogs sobre NetBeans (anglès)
# Gornovessioli

Gornovessioli - Горновесёлый (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la caçalera d'un dels tributaris del riu Guetxepsin, a 7 km al nord-oest de Krimsk i a 90 km a l'oest de Krasnodar, la capital.
Pertany al municipi de Moldavànskoie.
# Campionats del món de ciclisme en ruta de 1967

Els Campionats del món de ciclisme en ruta de 1967 es disputaren el 3 de setembre de 1967 a Heerlen, Països Baixos.

## Resultats

| Proves : | Or | Or | Argent | Argent | Bronze | Bronze |
| Masculines |||||||
| Cursa en línia masculina detalls | Eddy Merckx Bèlgica | 6h 44' 42" | Jan Janssen Països Baixos | m. t. | Ramon Sáez Marzo Espanya | m. t. |
| Cursa en línia masculina amateur | Graham Webb Regne Unit | 4h 58' 43" | Claude Guyot França | - | René Pijnen Països Baixos | - |
| Contrarellotge per equips masculins | Suècia Erik Pettersson Gösta Pettersson Sture Pettersson Tomas Pettersson | - | Dinamarca Werner Blaudzun Jørgen Hansen Leif Mortensen Henning Pedersen | - | Itàlia Lorenzo Bosisio Benito Pigato Vittorio Marcelli Flavio Martini | - |
| Femenines |||||||
| Cursa en línia femenina detalls | Beryl Burton Regne Unit | 1h 26' 30" | Lubov Zadoroznaya Unió Soviètica | + 1' 47" | Anna Konkina Unió Soviètica | + 5' 47" |

## Medaller

| Posició | País | Or | Plata | Bronze | Total |
| 1 | Regne Unit | 2 | 0 | 0 | 2 |
| 2 | Bèlgica | 1 | 0 | 0 | 1 |
| 2 | Suècia | 1 | 0 | 0 | 1 |
| 4 | Països Baixos | 0 | 1 | 1 | 2 |
| 4 | Unió Soviètica | 0 | 1 | 1 | 2 |
| 6 | Dinamarca | 0 | 1 | 0 | 1 |
| 6 | França | 0 | 1 | 0 | 1 |
| 8 | Itàlia | 0 | 0 | 1 | 1 |
| 8 | Espanya | 0 | 0 | 1 | 1 |
| Total | Total | 4 | 4 | 4 | 12 |

## Referències

* «Cyclisme - Championnats du Monde - 1967 - Hommes» (en francès). les-sports.info. [Consulta: 21 setembre 2013].
* «Cyclisme - Championnats du Monde - 1967 - Femmes» (en francès). les-sports.info. [Consulta: 21 setembre 2013].
* «Campeonato del Mundo, Ruta, Diletantes» (en castellà). sitiodeciclismo.net. [Consulta: 21 setembre 2013].
* «Campeonato del Mundo, Ruta, 100 km Contrarreloj por Equipos, Diletantes» (en castellà). sitiodeciclismo.net. [Consulta: 21 setembre 2013].
# Diari Oficial de l'Uruguai

El Diari Oficial (castellà: Diario Oficial) és el diari oficial de l'Uruguai, és a dir, l'òrgan de publicació de les lleis, disposicions i actes d'inserció obligatòria.
L'organisme públic encarregat de la seva publicació és la Direcció Nacional d'Impressions i Publicacions Oficials (IMPO).

## Referències

* ↑ «El Diario Oficial libera al público todas sus ediciones y secciones desde 1905» (en castellà). LR21, 06-05-2017. [Consulta: 30 maig 2023].
# Travessia de Sant Roc (Igualada)

La Travessia de Sant Roc és un conjunt arquitectònic del municipi d'Igualada (Anoia) protegit com a bé cultural d'interès local.

## Descripció

El conjunt consta de dues parts, una porxada que cobreix solament les voleres i una altra part en forma de portal, en la qual són remarcables uns arcs escarsers. Dins la part porxada cal destacar la poca uniformitat de les columnes que donen una idea de construcció arcaica i la col·locació d'un dintell entre columna i columna.

## Història

La Plaça Vella formava part d'un espai urbà coherent, que es devia correspondre a grans trets amb l'expansió urbana anterior al segle xiii. L'espai de la plaça tenia la seva continuació en el conjunt dels carrerons que devien conformar el nucli de la ciutat anterior al segle xiv de la qual solament resta l'arc ogival que dona entrada al carreró de Sant Miquel des del carrer de Santa Maria.

## Referències

* 1 2 «Travessia de Sant Roc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Aragon (Geòrgia)

Aragon és una població dels Estats Units a l'estat de Geòrgia. Segons el cens del 2000 tenia 1.039 habitants.

## Demografia

Segons el cens del 2000, Aragon tenia 1.039 habitants, 399 habitatges, i 284 famílies. La densitat de població era de 371,4 habitants per km².
Dels 399 habitatges en un 35,3% hi vivien nens de menys de 18 anys, en un 55,6% hi vivien parelles casades, en un 10,5% dones solteres, i en un 28,6% no eren unitats familiars. En el 23,3% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,1% tenia menys de 18 anys, un 11% entre 18 i 24, un 29,1% entre 25 i 44, un 21,7% de 45 a 60 i un 11,2% 65 anys o més.
L'edat mediana era de 34 anys. Per cada 100 dones de 18 o més anys hi havia 92,6 homes.
La renda mediana per habitatge era de 31.053 $ i la renda mediana per família de 39.167 $. Els homes tenien una renda mediana de 28.250 $ mentre que les dones 21.406 $. La renda per capita de la població era de 15.084 $. Entorn de l'11% de les famílies i el 17,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aragon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Aragon». American Fact Finder. Oficina del Cens dels Estats Units, 12-01-2010.
Viccionari
# Bethel Island

Bethel Island és una concentració de població designada pel cens dels Estats Units a l'estat de Califòrnia. Segons el cens del 2000 tenia 2.312 habitants.

## Demografia

Segons el cens del 2000, Bethel Island tenia 2.312 habitants, 1.113 habitatges, i 605 famílies. La densitat de població era de 173,7 habitants per km².
Dels 1.113 habitatges en un 17% hi vivien nens de menys de 18 anys, en un 41,2% hi vivien parelles casades, en un 7,5% dones solteres, i en un 45,6% no eren unitats familiars. En el 35,8% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,66.
Per edats la població es repartia de la següent manera: un 15,9% tenia menys de 18 anys, un 4,6% entre 18 i 24, un 24,1% entre 25 i 44, un 34,4% de 45 a 60 i un 20,9% 65 anys o més.
L'edat mediana era de 48 anys. Per cada 100 dones de 18 o més anys hi havia 109,3 homes.
La renda mediana per habitatge era de 44.569 $ i la renda mediana per família de 53.929 $. Els homes tenien una renda mediana de 47.431 $ mentre que les dones 26.786 $. La renda per capita de la població era de 26.739 $. Entorn del 5,3% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bethel Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Bethel Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Al camerino

Al camerino és un quadre del 1900 pintat per Pablo Picasso i dipositat al Museu Picasso de Barcelona.

## Context històric i artístic

Al final d'octubre del 1900 Picasso viatja per primera vegada a París. L'acompanya el seu amic, el pintor Carles Casagemas i Coll. Li han seleccionat l'obra Darrers moments per a ésser exhibida a l'Exposició Universal que té lloc a la capital francesa.
L'estada dona a Picasso l'oportunitat de prendre contacte directe amb els corrents d'avantguarda i amb l'obra d'artistes com Cézanne, Toulouse-Lautrec, Pierre Bonnard i Vincent van Gogh que s'exposa en aquests moments a les galeries d'art. També li permet desenvolupar les seues grans dots d'observació de tot el que l'envolta. De fet, el que el fascina realment és la vida de la ciutat, els locals nocturns i els seus personatges, els llocs animats i bulliciosos. D'aquestes indrets, n'extreu la cabaretera de Al camerino mentre es maquilla, abans de sortir a l'escenari.

## Descripció

És un pastel sobre paper de 48 × 53 cm, en el qual l'expressió dels sentiments sura per damunt de tot respecte a les normes compositives, com en moltes obres de Théophile Alexandre Steinlen. L'exquisit ús del color, ple de matisos i amb el floriment d'una cromàtica viva, mostra, una vegada més, el domini de l'ofici que ha assolit el jove.
El tema de la dona emmirallant-se o fent-se la toaleta s'inicia aquest any en l'obra picassiana i es manté en filigrana fins que esclata amb una virulència extraordinària entre 1905 i 1906. El cos femení, en totes les seues facetes, atreu des de ben aviat Picasso i esdevé un dels seus temes preferits.

## Referències

* 1 2 3 4 5 Rafart i Planas, Claustre, 1998. Guia del Museu Picasso. Barcelona: Ajuntament de Barcelona. ISBN 8476098693. Pàg. 45.

## Enllaços externs

* Museu Picasso de Barcelona Arxivat 2015-12-22 a Wayback Machine. (català)
# Goro Shimura

Goro Shimura (japonès: 志村五郎) (Hamamatsu, 23 de febrer de 1930 - Princeton, 3 de maig de 2019) va ser un matemàtic japonès, treballant als Estats Units.

## Vida i Obra

Shimura va néixer a Hamamatsu, però tota la seva família es va traslladar a Tòquio quan ell tenia tres anys i va passar a la seva infància i adolescència en aquesta ciutat. Va estudiar matemàtiques a la universitat de Tòquio, en la qual va coincidir amb Yutaka Taniyama i es va graduar el 1952. Després d'un curs al CNRS de París i un altre a l'Institut d'Estudis Avançats de Princeton, va retornar al seu país el 1958 per a ser professor de la universitat d'Osaka, però el 1962 va acceptar una plaça docent a la universitat de Princeton, en la qual va fer tota la seva carrera acadèmica fins que es va retirar el 1999, passant a ser professor emèrit.
El principal camp de recerca de Shimura va ser la teoria de nombres, camp en el qual va fer aportaciones notables sobre l'aritmètica de les corbes modulars i de les varietats abelianes. Va publicar més d'un centenar d'articles científics i una vintena de llibres.
Shimura és recordat, sobre tot, per haber establert, amb el seu col·lega Taniyama, la conjectura de Taniyama-Shimura que, en ser demostrada el 1995 per Andrew Wiles, va obrir el camí per demostrar el darrer teorema de Fermat. També va introduir el concepte de Varietats de Shimura, que són l'equivalent de les corbes modulars en més dimensions.
Va ser un apassionat jugador de shōgi (una mena d'escacs japonesos jugats en un tauler de nou per nou) i un col·leccionista de porcellana d'Imari, tema sobre el qual va escriure un llibre.

## Referències

* ↑ Shimura, 2008, p. 7.
* ↑ Blasius et al., 2020, p. 677.
* ↑ Blasius et al., 2020, p. 683.
* ↑ Blasius et al., 2020, p. 688.
* ↑ Chamg, 2011, p. 339.
* ↑ Lim, 2014, p. 65.

## Bibliografia

* Blasius, Don; Bluher, Toni; Hida, Haruzo; Khuri-Makdisi, Kamal; Ribet, Kenneth; Silverberg, Alice; Yoshida, Hiroyuki «Memories of Goro Shimura» (en anglès). Notices of the American Mathematical Society, Vol. 67, Num. 5, 2020, pàg. 677-689. ISSN: 0002-9920.
* Chang, Sooyoung. Academic Genealogy of Mathematicians (en anglès). World Scientific, 2011. ISBN 978-981-4282-29-1.
* Lim, Tai Wei. Fired Clay in Five Porcelain Clusters (en anglès). University Press of America, 2014. ISBN 978-0-7618-6428-8.
* Shimura, Goro. The Map of my Life (en anglès). Springer, 2008. ISBN 978-0-387-79714-4.

## Enllaços externs

* O'Connor, John J.; Robertson, Edmund F. «Goro Shimura» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* de León, Manuel. «Goro Shimura, un gigante de la Teoría de números» (en castellà). Matemàticas y sus fronteras, 2019. [Consulta: 17 novembre 2023].
* Fuller-Wriight, Liz. «Goro Shimura, a ‘giant’ of number theory, dies at 89» (en anglès). Universitat de Princeton, 2019. [Consulta: 17 novembre 2023].
# Canyamars

Canyamars és un dels tres nuclis que hi ha al municipi de Dosrius, a la comarca del Maresme. El nucli es troba al fons d'una vall, entre les serres del Corredor i de Montalt. Hi destaquen l'Església de Sant Esteve (gòtica, segle x); el Santuari del Corredor (segle xvi); el Dolmen de Ca l'Arenes i el Pou de glaç de Canyamars. El canyamarenc històric més conegut és Joan de Canyamars, que fou pagès de remença i autor d'un regicidi frustrat contra Ferran el Catòlic l'any 1492.

## Esdeveniments

* Cavalcada de Reis, en què els Reis porten regals personalitzats als infants del poble de Canyamars i els els entreguen personalment.
* Assemblea de la Germandat de Canyamars, el 3r diumenge després de Setmana Santa
* Plantada del Maig, el 30 d'abril
* Aplec del Corredor el 1r de maig
* Festa major al juliol
* Aplec de sardanes, al setembre
* Fira Bosc Medieval, a l'octubre

## Enllaços externs

* «Canyamars». Gran Enciclopèdia Catalana. Barcelona: Grup Enciclopèdia Catalana.
* «Fitxa del municipi de Dosrius.». gencat.cat.
* «Edició digital del mapa de Catalunya de l'Institut Cartogràfic de Catalunya». Institut Cartogràfic de Catalunya.
# Diari Oficial de la Unió Europea

El Diari Oficial de la Unió Europea (DOUE) és la font oficial (butlletí oficial) on les Institucions de la Unió publiquen les decisions diaries i els actes legislatius aprovats. És publicat per l'Oficina de Publicacions Oficials de la Unió Europea,amb seu a la ciutat de Luxemburg.
El Diari va substituir l'anterior Diari Oficial de la Comunitat Europea del Carbó i l'Acer, que va començar a publicar-se el 30 de desembre de 1952 i que va passar a denominar-se Diari Oficial de les Comunitats Europees (DOCE) a partir del juliol de 1967 pel Tractat de Brussel·les. Amb la signatura del Tractat de Niça l'any 2003 adoptà el nom actual.
Es tracta de l'única publicació que apareix tots els dies laborables i està escrita en les llengües oficials dels Estats de la Unió. Es compon de dues sèries connexes (la sèrie L per a la legislació europea i la sèrie C per a les comunicacions i informacions) i un suplement (la sèrie S per als concursos i contractes públics).

## Referències

* 1 2 Thomson, 1992, p. 11.
* ↑ Thomson, 1992, p. 8.

## Bibliografia

* Thomson, Ian. The documentation of the European Communities : a guide. 2a reimp. Londres: Mansell, 1992. ISBN 0720120225.

## Enllaços externs

* Diari Oficial de la Unió Europea (anglès)
# El tesoro del Cisne Negro

El tesoro del Cisne Negro és un còmic de 2018 amb dibuixos del valencià Paco Roca i guió de l'escriptor i diplomàtic Guillermo Corral.
La història, basada en fets reals, relata el descobriment el 2009 de les restes de la fragata espanyola Nuestra Señora de las Mercedes per part de l'empresa caçatresors nord-americana Odyssey Marine Exploration. La trama és una mescla d'intriges polítiques, pirates, tresors i aventures que relata la lluita real de l'Estat Espanyol per recuperar el tresor de la fragata enfonsada a començaments del s.XIX.
El còmic fou nominat a la millor obra de la 37a edició del Saló del Còmic de Barcelona (2019).

## Influències

El còmic té influències de clàssics com Les aventures de Tintín als àlbums El secret de l'Unicorn i El tresor de Rackham el Roig i també de la sèrie Corto Maltès. No obstant, a diferència de Guillermo Corral, Paco Roca rebutjava la idea de crear un còmic clàssic d'aventures i preferia dotar-lo d'un estil més realista i en format de documental, similarment a altres còmics de l'autor com Los surcos del azar o El invierno del dibujante. El guió resultant fou un estira i arronsa entre el punt de vista de Corral i el de Paco Roca.

## Referències

* ↑ Aunión, J. A. «Paco Roca convierte el tesoro del Odyssey en una novela gráfica de aventuras» (en castellà). El País, 02-11-2018. [Consulta: 2 novembre 2018].
* ↑ Miró, Francesc. «'El tesoro del Cisne Negro', cómo recuperar el espíritu de Tintín con una aventura real española» (en castellà). El Diario, 09-12-2018. [Consulta: 9 desembre 2018].

## Vegeu també

* Nuestra Señora de las Mercedes
* Odyssey Marine Exploration
# Pojòls

Pojòls (en francès Poujols) és un municipi occità del Llenguadoc situat al departament de l'Erau, a la regió d'Occitània.

## Referències

* ↑ Topònims occitans de l'Erau